钦定古今图书集成/历象汇编/庶征典/第008卷 > 《历学会通》 > 《日辰大风篇第五十三》
## 钦定古今图书集成/历象汇编/庶征典/第008卷 > 《历学会通》 > 《日辰大风篇第五十三》

风尘蔽天，干支共观。甲则海中兵起，乙则戎狄侵边，
丙丁旱疫，而边兵围急，戊己籴贵，而土功邑迁叫怒，
庚辛急备，边陲无咎。飞砂壬癸，北人侵境不宁，子为
兵起水中，丑为粟贵之征。寅有赤气则炎火，卯有黄
雾则蜚生。辰为将卒有行，巳为天下大旱，午为民散，
未为土功大兴，申则盗攻谷贵也。酉作河渎流溢，戌
则敌兵四起也。亥为兵贼相攻，三日有雨，即解阳怒，
利以阴承。